cyanic-selkie/wikianc huggingface dataset:
Citroën C3 Pluriel
Δυνατότητες μετατροπής αμαξώματος
Λόγω της δυνατότητας να μετατραπεί σε καμπριολέ, το C3 Pluriel διατέθηκε αποκλειστικά ως 3-πορτο, σε αντίθεση με το αποκλειστικά 5-πορτο Citroën C3 πρώτης γενιάς.
Εξοπλισμός και εκδόσεις
Οι πρώτες πωλήσεις του C3 Pluriel ξεκίνησαν τον Μάιο του 2003, ενώ ειδικότερα στην Ελλάδα παρουσιάστηκε τον Ιούνιο. Κυκλοφόρησε με κινητήρες βενζίνης 1.4i (75 hp), 1.6 16V (110hp) και, από το 2004, επίσης έναν ντίζελ 1.4 HDi (70 hp). Συνδυάζονταν με δύο τύπους κιβωτίου ταχυτήτων:
Σε κάθε κυβισμό υπήρχε ένα αντίστοιχο επίπεδο εξοπλισμού. Οι κινητήρες 1.4 λίτρων συνδυάζονταν με το βασικό επίπεδο, με τα εξής στάνταρ στοιχεία εξοπλισμού: thumb|right|Το σαλόνι ενός Citroën C3 Pluriel. thumb|right|Citroën C3 Pluriel Charleston του 2009 / εμπρός. thumb|right|Citroën C3 Pluriel Charleston του 2009 / πίσω.
Το ανώτερο επίπεδο εξοπλισμού συνδυαζόταν με τον κινητήρα 1.6 λίτρων και προσέθετε τα εξής 2 επιπλέον ως στάνταρ (στα 1.4 ήταν έξτρα) στοιχεία εξοπλισμού:
Προαιρετικά σε όλα τα C3 Pluriel ήταν τα εξής:
C3 Pluriel Charleston
thumb|left|Η αναγραφή Charleston στις πόρτες.
Στο Σαλόνι Αυτοκινήτου του Παρισιού τον Οκτώβριο του 2008, παρουσιάστηκε η ειδική έκδοση C3 Pluriel Charleston, φέροντας έτσι το ίδιο όνομα με το Citroën 2CV Charleston και αντίστοιχες ποικιλίες δίχρωμης βαφής. Τόσο στο 2CV Charleston, όσο και στο C3 Pluriel Charleston, η έμπνευση για τις βαφές είχε προέλθει από τα χρωματικά σχήματα της Citroën στη δεκαετία του 1920, τα οποία διέθεταν ένα στυλ Αρ Ντεκό (γαλλικά : Art Déco / «Διακοσμητική Τέχνη»). Επίσης, το C3 Pluriel Charleston έφερε πληρέστερο εξοπλισμό από τις άλλες εκδόσεις. Κυκλοφόρησε στα τέλη του έτους στη Γαλλία, ενώ στις άλλες χώρες της Ευρώπης παρουσιάστηκε στις αρχές του 2009 και στο Ηνωμένο Βασίλειο ως δεξιοτίμονο λίγους μήνες μετά.
Λόγοι διακοπής
thumb|right|Το πίσω μέρος του Citroën C3 Pluriel.
Τελικώς η παραγωγή του C3 Pluriel έληξε στις 31 Ιουλίου 2010, χωρίς να υπάρξει ποτέ μέχρι σήμερα διάδοχος με αντίστοιχης φιλοσοφίας μεταβλητό αμάξωμα. Ο κυριότερος λόγος ήταν η χλιαρή ανταπόκριση του κοινού, πιθανότατα λόγω της δυσκολίας στην μετάβαση στην πλήρως κάμπριο εκδοχή. Η απαιτούμενη, για την μετάβαση αυτή, χειροκίνητη απόσπαση των πλευρικών τόξων (βάρους 12 κιλών) της θολωτής οροφής, στην πράξη ήταν δυσχερής και κουραστική, με αποτέλεσμα να μην γνωρίσει την ίδια επιτυχία με την μεταλλική και πλήρως αναδιπλούμενη οροφή του Peugeot 206 CC.
Μια παρόμοια αναδιπλούμενη οροφή με αυτήν του C3 Pluriel, υιοθετήθηκε το 2009 από το Fiat 500C, στο οποίο όμως οι πλευρικές καμάρες είναι ακλόνητες και γενικότερα η έννοια της χειροκίνητης απόσπασης δεν έχει γνωρίσει απήχηση. Αντιθέτως, η Citroën εισήγαγε τελικώς την ιδέα του Fiat 500C στο Citroën DS3 (μετέπειτα DS 3 σκέτο), καθώς στις 31 Αυγούστου 2012 παρουσίασε μια 2-πορτη ημι-καμπριολέ έκδοση, γνωστή ως DS3 Cabrio, η οποία κυκλοφόρησε στις 8 Μαρτίου 2013. Επίσης την υιοθέτησε και στην ημι-κάμπριο εκδοχή Airscape του Citroën C1 δεύτερης γενιάς (Μάιος 2014 - Ιανουάριος 2022), που φέρει ανοιγόμενη υφασμάτινη οροφή.
Εξωτερικοί σύνδεσμοι
Κατηγορία:Μοντέλα Citroën Κατηγορία:Αυτοκίνητα πόλης Κατηγορία:Γαλλικά αυτοκίνητα
Πρόεδρος του Ελ Σαλβαδόρ
Ο Πρόεδρος του Ελ Σαλβαδόρ (Presidente de El Salvador), επίσημα γνωστός ως Πρόεδρος της Δημοκρατίας του Ελ Σαλβαδόρ (Presidente de la República de El Salvador),  είναι ο αρχηγός κράτους του Ελ Σαλβαδόρ. Το αξίωμα συστάθηκε με το Σύνταγμα του 1841. Από το 1821 ως το 1841, ο τίτλος του αρχηγού κράτους του Ελ Σαλβαδόρ ήταν απλώς Αρχηγός Κράτους (Jefe de Estado). Η θητεία του Προέδρου είναι πενταετής.
Μολετάι
Η Μολετάι είναι πόλη της ανατολικής Λιθουανίας. Έχει 7.221 κατοίκους. Είναι δημοφιλές θέρετρο των κατοίκων της πρωτεύουσας της χώρας, Βίλνιους.
Η πόλη αναφέρεται για πρώτη φορά ως ιδιωτική περιουσία του επισκόπου Βίλνιους. Σήμερα διαθέτει αστρονομικό παρατηρητήριο, το μοναδικό της Λιθουανίας. Στην περιοχή υπάρχουν πολλές λίμνες που δέχονται πολλούς κατασκηνωτές κατά τους θερινούς μήνες.
Εξωτερικοί σύνδεσμοι
Κατηγορία:Πόλεις της Λιθουανίας
Μπακ
Ο Μπεκ ή Μπακ υπήρξε αρχαίος Αιγύπτιος γλύπτης.
Βιογραφικά στοιχεία
Το όνομά του σημαίνει κυριολεκτικά «υπάλληλος», και έφερε τον τίτλο του μέγιστου βασιλικού γλύπτη. Άκμασε την εποχή του Φαραώ Ακενατών. Πατέρας του ήταν ο Μεν, που έφερε τον ίδιο τίτλο και άνθησε στην εποχή του Αμενχοτέπ Γ'. Η μητέρα του λέγονταν Ροϊ και ήταν από την Ηλιούπολι.
Ο Μπακ μεγάλωσε στην Ηλιούπολι, όπου βρίσκονταν τα ανάκτορά του Ακενατών, διάδοχου του θρόνου του Φαραώ. Ο Μπακ ακολούθησε τον Ακενατών στην νεοϊδρυθείσα πόλη Αμάρνα, όπου επόπτευσε την κατασκευή των μεγάλων αγαλμάτων του ναού. Εικονίζεται μαζί με τον πατέρα του σε στήλη που χρονολογείται στο ένατο έτος της κυβέρνησης του Ακενατόν και βρέθηκε στο Ασουάν.
Εξωτερικοί σύνδεσμοι
Κατηγορία:Αρχαίοι Αιγύπτιοι
Πάτος
Το Πάτος (Patos ή Patosi) είναι πόλη και δήμος στον νομό Φιέρ της Αλβανίας. Ο δήμος σχηματίστηκε με τη μεταρρύθμιση της τοπικής αυτοδιοίκησης του 2015 μετά από συγχώνευση των πρώην δήμων Πάτος, Ρούζντιε και Ζαρέζ, που έγιναν δημοτικές ενότητες. Η έδρα του δήμου είναι η πόλη Πάτος. Ο συνολικός πληθυσμός είναι 22.959 (απογραφή 2011), και η συνολική έκταση 82,55 τ.χλμ.. Ο πληθυσμός του πρώην δήμου κατά την απογραφή του 2011 ήταν 15.397. Είναι το κέντρο της πετρελαϊκής βιομηχανίας στην Αλβανία και βρίσκεται 7 χιλιόμετρα νοτιοανατολικά από την πόλη Φιέρι.
Ιστορία
Το Πάτος έχει πολλά χρόνια ιστορίας. Ήταν μια πετρελαϊκή πόλη κατά τη σύγχρονη εποχή τόσο κατά την εποχή του βασιλείου της Αλβανίας όσο και κατά την εποχή της Λαϊκής Σοσιαλιστικής Δημοκρατίας της Αλβανίας. Η πόλη διαθέτει ένα από τα μεγαλύτερα υπεράκτια πετρελαϊκά πεδία στα Βαλκάνια και στην Ευρώπη. Το πετρελαϊκό πεδίο Πάτος-Μαρίνζα ανακαλύφθηκε το 1928. Παράγει περίπου 11.854 βαρέλια καθημερινά. Έχει αποθεματικό 2 δισεκατομμυρίων βαρελιών. Το πεδίο αυτό ανέπτυξε το Πάτος σε πετρελαϊκό κόμβο για την Ευρώπη και τον κόσμο.
Οικονομία
αριστερά|μικρογραφία|196x196εσ|Πετρελαϊκό πεδίο Πάτος-Μαρίνζα Η οικονομία του Πάτος βασίζεται κυρίως σε πετρελαϊκές εταιρείες όπως η Bankers Petroleum και η Albpetrol, η οποία έχει την έδρα της στην πόλη. Το Πάτος βρίσκεται στο πετρελαϊκό πεδίο Πάτος-Μαρίνζα, ένα από τα μεγαλύτερα παράκτια πεδία πετρελαίου. Σύμφωνα με υπολογισμούς έχει υπόγεια αποθέματα 1.500 εκατομμυρίων βαρελιών και υπάρχει αποδεδειγμένο απόθεμα 2 δισεκατομμυρίων βαρελιών πετρελαίου. Ο Διαδριατικός Αγωγός Φυσικού Αερίου θα διασχίσει το Πάτος, συνεπώς θα υπάρξουν περισσότερες επιχειρήσεις στην περιοχή με μεγαλύτερο οικονομικό αντίκτυπο. Η οικονομία βασίζεται επίσης σε μεγάλο βαθμό στη γεωργία με πολλές καλλιεργήσιμες εκτάσεις. Οι κυριότερες καλλιέργειες είναι οι ελιές στις ημιορεινές περιοχές και οι ντομάτες, τα αγγούρια και πολλά άλλα λαχανικά στα πεδινά. Το Πάτος βρίσκεται στην περιοχή Μυζέκε, μια περιοχή στην οποία υπάρχει καλλιεργήσιμη γη.
Γεωγραφία
Το τοπίο του Πάτος είναι κατά το ήμισυ λόφοι και βουνά και από την άλλη πεδιάδες. Οι πεδιάδες είναι καλλιεργήσιμες εκτάσεις που χρησιμοποιούνται στη γεωργία αλλά και στα κοιτάσματα πετρελαίου. Οι πεδιάδες βρίσκονται βόρεια από το Πάτος. Στους λόφους και τις οροσειρές καλλιεργούνται ελαιόδεντρα. Οι λόφοι και τα βουνά βρίσκονται νότια από την πόλη.
Κλίμα
Το κλίμα στο Πάτος είναι πολύ θερμό το καλοκαίρι με ζεστό μεσογειακό κλίμα και πολύ κρύους χειμώνες.
Μεταφορά
Η πόλη εξυπηρετείται με λεωφορεία τόσο για αστικές όσο και υπεραστικές διαδρομές. Η κύρια εθνική οδός που περνά από τα περίχωρα της πόλης είναι η SH73, η οποία συνδέει το Φιέρι με το Πόσνιε. Η πόλη δεν συνδέεται σιδηροδρομικά, και οι πλησιέστεροι σιδηροδρομικοί σταθμοί βρίσκονται στο Φιέρι και το Μπαλς.
Αθλητισμός
Το κύριο άθλημα στην πόλη είναι το ποδόσφαιρο με την ομάδα της πόλης να είναι η ΚΦ Αλμπέτρολ. Ο χορηγός και ιδιοκτήτης της ομάδας είναι η Albpetrol. Το γήπεδο της ομάδας είναι το Στάδιο Αλούς Νόγκα με χωρητικότητα 4.000 θεατών το οποίο έχει ανακαινιστεί το 2013 και το 2016. Η ομάδα αγωνίζεται στη δεύτερη αλβανική κατηγορία ποδοσφαίρου και έχει αγωνιστεί με τη ΦΚ Μπάλζερς στο Κύπελλο Κυπελλούχων Ευρώπης ποδοσφαίρου 1993-94 αλλά αποκλείστηκε.
Παραπομπές
Κατηγορία:Πόλεις της Αλβανίας
Εθνική Λετονίας U19 (καλαθοσφαίριση γυναικών)
Η εθνική ομάδα καλαθοσφαίρισης γυναικών U19 της Λετονίας είναι το συγκρότημα που αντιπροσωπεύει τη χώρα της Λετονίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 19 ετών. Είναι επίσης γνωστή ως Εθνική Λετονίας Νεανίδων. Βρίσκεται υπό τη δικαιοδοσία της Λετονικής Ομοσπονδίας Καλαθοσφαίρισης (Latvijas Basketbola Savienība, LBS).
Εξωτερικοί σύνδεσμοι
Γυναικων U19
Κουπίσκις
Η Κουπίσκις (Kupiškis) είναι πόλη της βόρειας Λιθουανίας με 8.243 κατοίκους.
Πριν το Β' Παγκόσμιο Πόλεμο υπήρχε εβραϊκή κοινότητα 1.444 ανθρώπων, με μεγάλη πέτρινη Συναγωγή, το κτίριο της οποία κατά τη σοβιετική περίοδο χρησιμοποιήθηκε ως πολιτιστικό κέντρο.
Εξωτερικοί σύνδεσμοι
Κατηγορία:Πόλεις της Λιθουανίας
Billy Elliot
To Billy Elliot (γνωστό στην Ελλάδα ως Γεννημένος Χορευτής) είναι βρετανική δραματική κομεντί παραγωγής 2000 σε σκηνοθεσία Στίβεν Ντάλντρι. Τοποθετημένο στην Αγγλία του 1980, η ταινία αφηγητείται την ιστορία ενός 11χρονου αγοριού και στην προσπάθειά του να γίνει χορευτής.
Η ταινία έγινε μεγάλη καλλιτεχνική και εισπρακτική επιτυχία, απέσπασε αρκετά βραβεία και υποψηφιότητες και το 2005 ανέβηκε στο θέατρο με τη μορφή μιούζικαλ.
Πλοκή
1984 και οι ανθρακoρύχoi του Ηνωμένου Βασιλείου απεργούν. Γνωρίζουμε τον Μπίλι, ένα 11χρονο παιδί με μεγάλη αγάπη για το χορό και τη φιλοδοξία του να γίνει επαγγελματίας χορευτής μπαλέτου. Ο Μπίλι ζει με το χήρο πατέρα του, Τζάκι, τον μεγαλύτερο αδερφό του Τόνι και τη γιαγιά του, Ναν, που κάποτε ήθελε και αυτή να γίνει χορεύτρια. Ο Τζάκι και ο Τόνι είναι και οι δυο ανθρακωρύχοι και συμμετέχουν ενεργά στην απεργία.
Η Τζόρτζια πιστεύει ότι ο Μπίλι είναι αρκετά ταλαντούχος για να φοιτήσει στον Βασιλική Σχολή Μπαλέτου στο Λονδίνο, αλλά εξαιτίας της σύλληψης του Τόνι, ο Μπίλι χάνει την οντισιόν. Η Τζόρτζια πηγαίνει στο σπίτι του Μπίλι να πει στον Τζάκι για τη χαμένη ευκαιρία που του δόθηκε. Ο Τζάκι και ο Τόνι, φοβούμενοι οτι ο Μπίλι θα χαρακτηριστεί "αδερφή", εξαγριώνονται στην προοπτική να γίνει χορευτής μπαλέτου.
Όταν ο Τζάκι όμως, τυχαία βλέπει τον Μπίλι να χορεύει, συνειδητοποιεί ότι έχει πραγματικό χάρισμα και θα κάνει τα αδύνατα δυνατά να βοηθήσει τον Μπίλι να εκπληρώσει το όνειρό του. Ο Τζάκι επιχειρεί να γίνει απεργοσπάστης και πιάνει δουλειά ώστε να πληρώσει την προπόνηση του Μπίλι, αλλά ο Τόνι τον εμποδίζει λέγοντας ότι θα βρουν άλλο τρόπο. Έτσι οι συνάδελφοι, φίλοι και γείτονες συγκεντρώνουν τα χρήματα και ο Τζάκι πηγαίνει τον Μπίλι για οντισιόν στη Βασιλική Σχολή Μπαλέτου. Αν και πολύ αγχωμένος, ο Μπίλι τα πάει περίφημα στην οντισιόν, αλλά αργότερα θα χτυπήσει ένα άλλο μαθητή και αποδοκιμάζεται από την επιτροπή. Ενώ νομίζει ότι απέτυχε, επιστρέφει σπίτι. Λίγες μέρες μετά, ο Μπίλι λαμβάνει ένα γράμμα που του ανακοινώνει ότι η Βασιλική Σχολή τον δέχτηκε.
Στην τελευταία σκηνή, 14 χρόνια μετά, βλέπουμε τον Μπίλι να πρωταγωνιστεί στη Λίμνη των Κύκνων και τους Τζάκι και Τόνι να παρακολουθούν την παράσταση.
Box office
Με προϋπολογισμό 5.000.000 δολάρια, το Billy Elliot Γεννημένος Χορευτής άνοιξε στην 27η θέση με 215.000 δολάρια. Οι συνολικές εισπράξεις στο αμερικανικό box office έφτασαν τα 21,9 εκατομμύρια δολάρια και στον υπόλοιπο κόσμο τα 87,2 εκατομμύρια δολάρια. Παγκοσμίως απέφερε 109,2 εκατομμύρια δολάρια.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 2000 Κατηγορία:Ταινίες παραγωγής Universal Pictures Κατηγορία:Ταινίες παραγωγής BBC Films Κατηγορία:Βρετανικές δραματικές ταινίες Κατηγορία:Ταινίες παραγωγής StudioCanal Κατηγορία:Βρετανικές δραματικές κωμικές ταινίες Κατηγορία:Ταινίες γυρισμένες στην Αγγλία Κατηγορία:Αγγλόφωνες ταινίες
Κέλυφος Almquist
Το Κέλυφος Almquist (Almquist shell, A Shell, ash ή sh) αρχικά δημιουργήθηκε από τον Kenneth Almquist σαν κλώνος της έκδοσης του κελύφους Bourne του SVR4 και στις μεταγενέστερες διανομές του [BSD]] αποτελούσε ένα γρήγορο και μικρό κέλυφος του Unix συμβατό κατά POSIX που αντικαθιστούσε το κέλυφος Bourne. Αρχικά δεν είχε διόρθωση γραμμής ή ιστορικό εντολών, χαρακτηριστικά που ο Almquist πίστευε ότι έπρεπε να ανήκουν στον πρόγραμμα που έλεγχε το τερματικό.
Παραλλαγές του ash είναι εγκατεστημένες σαν το προεπιλεγμένο κέλυφος (<tt>/bin/sh</tt>) στο FreeBSD, στο NetBSD, στο DragonFly BSD και στο Minix. Το ash είναι επίσης αρκετά δημοφιλές σε ενσωματωμένα συστήματα Linux και ο κώδικάς του έχει ενσωματωθεί στο εκτελέσιμο πολλαπλών λειτουργιών BusyBox που χρησιμοποιείται συχνά σε αυτά. Η έκδοση του ash του Debian είναι γνωστή σαν κέλυφος Almquist του Debian (Debian Almquist Shell ή dash).
Κάποιες διανομές του Linux επίσης χρησιμοποιούν σαν προεπιλεγμένο κέλυφος κάποια έκδοση του ash, αν και το κέλυφος Bash είναι πιο δημοφιλές. Το Ubuntu συνδέει συμβολικά (symlink) το <tt>/bin/sh</tt> στο κέλυφος dash για ταχύτερη εκτέλεση των σεναρίων κελύφους, αλλά κρατά το Bash σαν το προεπιλεγμένο κέλυφος εισόδου χρήστη (login shell).
Παραπομπές
Κατηγορία:Γλώσσες προγραμματισμού σεναρίων Κατηγορία:Λογισμικό Unix
Πριστήριο
Πριστήριο (στα αγγλικά: Sawmill, lumber mill) είναι η επιχείρηση ξύλου η οποία κατεργάζεται για πρώτη φορά κορμούς (που προέρχονται από τα δάση) και τους μετατρέπει σε μια πρισματική μορφή, γνωστή ως πριστή ξυλεία (sawn timber). Το πριστήριο ονομάζεται επίσης και πριονιστήριο, για προφανείς λόγους.
Για τη µορφοποίηση της στρογγυλής ξυλείας είναι απαραίτητη η χρήση κοπτικών µηχανηµάτων, ώστε η ξυλεία να λάβει τη γνωστή της πρισµατική µορφή (τετραγωνισμένη ή ορθογωνισμένη). Οι τοµές (κοψίµατα) γίνονται τις περισσότερες φορές κατά µήκος (δηλ. αξονικές τοµές). Τα µηχανήµατα πρίσης είναι ποικίλα και διαφορετικής τεχνολογίας.
Η όλη διαδικασία της πρίσης µπορεί να ολοκληρωθεί σε µία ή περισσότερες φάσεις. Στην πρώτη περίπτωση, που ολοκληρώνεται σε µια φάση, γίνεται µια συνολική πρίση, συνήθως µε τη χρήση πολυπρίονου.
Στη δεύτερη περίπτωση που γίνεται σε περισσότερες φάσεις, η πρίση αποτελείται από την πρόπλαση, κατά την οποία διαµορφώνεται ο κορµός, την κυρίως πρίση και διαδοχικές επαναπρίσεις µε σκοπό την καλύτερη αξιοποίηση όλου του κορµού.
Πολυπρίονο
Βασικό μηχάνημα, στα περισσότερα πριστήρια, είναι το πολυπρίονο. Το πολυπρίονο (σε κοινή ελληνική: καταρράκτης) αποτελείται από πολλά πριονοελάσµατα, τα οποία κινούνται παλινδροµικά κατά τη διάρκεια της πρίσης. Τα πριονοελάσµατα φέρουν δόντια από τη µία πλευρά, όταν είναι να γίνει πρίση προς τη µία κατεύθυνση ή και από τις δύο πλευρές, όταν πρόκειται να γίνει πρίση και προς τις δύο κατευθύνσεις.
3287 Όλμστεντ
Εξαιτίας της μεγάλης εκκεντρότητας της τροχιάς του, ο Όλμστεντ κοντά στο περιήλιό του βρίσκεται πολύ έξω από τα εσώτατα όρια της Ζώνης και τέμνει την τροχιά του πλανήτη Άρη. Επειδή όμως έχει μεγάλη κλίση της τροχιάς του ως προς την εκλειπτική, είναι ελάχιστα πιθανό να συγκρουσθεί κάποτε με τον Άρη ή έστω να τον πλησιάσει τόσο, ώστε η τροχιά του αστεροειδή να μεταβληθεί ριζικά.
Πριστήριο
Πολυπρίονο
Τα πλεονεκτήµατα που παρουσιάζουν τα µηχανήµατα αυτής της κατηγορίας είναι ότι διαθέτουν λεπτά πριονοελάσµατα, µε αποτέλεσµα να υπάρχει µικρότερη απώλεια κατά τη διάρκεια της πρίσης.
3287 Όλμστεντ
Φυσικά χαρακτηριστικά
Η μέση διάμετρος του Όλμστεντ εκτιμάται σε 5,5 ± 1,5 χιλιόμετρα. Ο φασματικός τύπος του είναι L, ενώ το γεωμετρικό άλβεδό του είναι 0,132. Ο Όλμστεντ περιστρέφεται γύρω από τον εαυτό του μία φορά κάθε 4 ώρες και 58 λεπτά.
Εξωτερικοί σύνδεσμοι
Ολμστεντ
Πριστήριο
Μέθοδοι πρίσης
Οι βασικές µέθοδοι είναι: Η ολική πρίση σε πολυπρίονο ή τµηµατική πρίση σε ταινιοπρίονο. Η µέθοδος αυτή εφαρµόζεται κυρίως στα κωνοφόρα και στην οξιά, όταν παραµένει απαρύφωτη για φυσική ξήρανση.
Πρίση ύστερα από πρόπλαση. Η µέθοδος αυτή εφαρµόζεται σε κορµούς κωνοφόρων µε διάµετρο πάνω από 30 cm και µε βασικό µηχάνηµα πρίσης το πολυπρίονο.
Τµηµατική πρίση σε ταινιοπρίονο, κατά την οποία µετά από κάθε τοµή υπάρχει δυνατότητα στρέψης του κορµού κατά 90°, ώστε να περιορίζονται τυχόν σφάλµατα ραγαδώσεων ή θλιψιγενούς ξύλου σε µικρότερο αριθµό πριστών. Η µέθοδος χρησιµοποιείται σε όλους τους κορµούς κωνοφόρων και πλατύφυλλων. Τµηµατική πρίση σε ταινιοπρίονο (ή σε συνδυασµό και µε δισκοπρίονο), για παραγωγή πριστών µε ακτινική σχεδίαση. Η µέθοδος χρησιµοποιείται σε κορµούς πολύ καλής ποιότητας µε υψηλή εµπορική αξία, όπως δρυ, φράξο, καρυδιά κ.ά.
Τα µηχανήµατα πρίσης και οι εγκαταστάσεις τοποθετούνται στο κυρίως πριστήριο και σε συγκεκριµένες θέσεις, κατά τρόπο που να διευκολύνεται η ροή της παραγωγής, δηλ. η οµαλή µεταφορά των κορµών και των προϊόντων πρίσης από µηχάνηµα σε µηχάνηµα. Μεταξύ των µηχανηµάτων πρίσης υπάρχουν αυτόµατες εγκαταστάσεις µεταφοράς των προϊόντων πρίσης, συνήθως αλυσοµεταφορείς, ραουλοµεταφορείς και ταινιοµεταφορείς.
Το πριονίδι µεταφέρεται µέσω σωληνώσεων µε αέρα (πνευµατικό σύστηµα) απ’ όλα τα µηχανήµατα πρίσης σε σιλό, ενώ τα εξακρίδια µεταφέρονται µε ταινίες σε σπαστήρα, όπου θρυµµατίζονται σε ξυλοτεµαχίδια και στη συνέχεια µε πνευµατικό σύστηµα µεταφέρονται σε ξεχωριστό σιλό. Όταν δεν υπάρχουν εγκαταστάσεις θρυµµατισµού, τα υπολείµµατα δεµατοποιούνται και διατίθενται στο εµπόριο. Πελάτες για όλα τα υπολείμματα των πριστηρίων είναι οι κοντινές μονάδες μοριοσανίδων, ινοσανίδων και πελλετών.
Παραπομπές
Κατηγορία:Ξύλο Κατηγορία:Τεχνολογία ξύλου
Ασιατική Συνομοσπονδία Ποδοσφαίρου
Η Ασιατική Συνομοσπονδία Ποδοσφαίρου (αγγλικά: Asian Football Confederation, AFC, μεταγραφή: ΑΦΚ) είναι αναπόσπαστο κομμάτι του ασιατικού ποδοσφαίρου και μέλος της FIFA. Η ΑΦΚ αποτελείται από 47 ομοσπονδίες ποδοσφαίρου. Όλες οι διηπειρωτικές χώρες με έδαφος τόσο στην Ευρώπη όσο και στην Ασία, είναι μέλη της UEFA (το Αζερμπαϊτζάν, η Αρμενία, η Γεωργία, το Καζακστάν, η Ρωσία και η Τουρκία). Το Ισραήλ και η Κύπρος είναι επίσης μέλη της UEFA, ακόμη και αν βρίσκονται εξ ολοκλήρου στην Ασία. Από την άλλη πλευρά, η Αυστραλία, πρώην μέλος της OFC, ανοίκει πλέον στην περιοχή ευθύνης της AFC από το 2006, και το νησί του Γκουάμ στην Ωκεανία, έδαφος των Ηνωμένων Πολιτειών, είναι επίσης μέλος της AFC.
Μία από τις έξι ηπειρωτικές συνομοσπονδίες που συνδέονται με τη FIFA, η AFC ιδρύθηκε επίσημα στις 8 Μαΐου του 1954 στη Μανίλα των Φιλιππίνων, στο περιθώριο των δεύτερων Ασιατικών Αγώνων. Τα 12 ιδρυτικά μέλη της ήταν το Αφγανιστάν, η Βιρμανία (Μιανμάρ), η Κινεζική Ταϊπέι, το Χονγκ Κονγκ, η Ινδία, η Ινδονησία, η Ιαπωνία, το Πακιστάν, οι Φιλιππίνες, η Σιγκαπούρη, η Νότια Κορέα και το Βιετνάμ. Η κύρια έδρα της βρίσκεται στο Μπουκίτ Τζαλίλ της Κουάλα Λουμπούρ στη Μαλαισία.
Η AFC διοργανώνει το Κύπελλο Ασίας, το οποίο αφορά τις εθνικές ποδοσφαιρικές ομάδες της Ασίας και διεξάγεται κάθε τέσσερα χρόνια, καθώς και τα προκριματικά Παγκοσμίου Κυπέλλου της ασιατικής ζώνης όπως και το Ασιατικό Τσάλεντζ Καπ. Διεξάγει επίσης τα προκριματικά Ολυμπιακών Αγώνων της ασιατικής ζώνης. Η AFC είναι υπεύθυνη, επίσης, για τη διεξαγωγή ετήσιων διεθνών διασυλλογικών διοργανώσεων σε τρία επίπεδα. Η πιο διάσημη (και η παλαιότερη των σημερινών διασυλλογικών διοργανώσεων της AFC) είναι το Τσάμπιονς Λιγκ, το οποίο προήλθε έπειτα από τη συγχώνευση του Ασιατικού Κυπέλλου Πρωταθλητριών και του Κυπέλλου Κυπελλούχων την περίοδο 2002/03.
Από το 2004, ξεκίνησε το σχέδιο «Vision Asia», με σκοπό την περαιτέρω ανάπτυξη του ποδοσφάιρου στην Ασία. Αυτό οδήγησε στο διαχωρισμό των εθνικών πρωταθλημάτων σε κατηγορίες, με πρώτη αυτή των 14ων κορυφαίων εθνικών πρωταθλημάτων ως «mature nations», με δικαίωμα συμμετοχής στο Τσάμπιονς Λιγκ. Η κατηγορία «developing nations» αφορούσε τα αμέσως επόμενα 14 εθνικά πρωταθλήματα, με δικαίωμα συμμετοχής στο ΑΦΚ Καπ. Οι υπόλοιπες ομοσπονδίες μέλη της AFC, τα «emerging nations», είχαν δικαίωμα συμμετοχής για τους συλλόγους τους, στο ΑΦΚ Πρέζιντεντς Καπ το οποίο δεν διεξάγεται πλεον, με τα «emerging nations» να αποκτούν δικαίωμα συμμετοχής των συλλόγων τους στο ΑΦΚ Καπ από το 2015. Επί του παρόντος δεν υπάρχει καμία άλλη μεταβολή μεταξύ των διαφόρων επιπέδων των «nations».
Επίσης, 12 ομοσπονδίες μέλη της AFC και συγκεκριμένα το Μπαχρέιν, το Ιράκ, η Ιορδανία, το Κουβέιτ, ο Λίβανος, το Κατάρ, το Ομάν, η Παλαιστίνη, η Σαουδική Αραβία, η Συρία, τα Ηνωμένα Αραβικά Εμιράτα και η Υεμένη, αποτελούν μέλη και της Ένωσης Αραβικών Ποδοσφαιρικών Ομοσπονδιών (UAFA) η οποία διοργανώνει το Αραβικό Κύπελλο Εθνών.
Μέλη
Η AFC έχει 47 ομοσπονδίες μέλη οι οποίες χωρίζονται σε πέντε περιφέρειες. Παρακάτω εμφανίζονται οι εθνικές ενώσεις μέλη των περιφερειακών ομοσπονδιών.
1: Ιμι-μέλος και συνδεδεμένο μέλος της AFC
2: Το Παλάου υπέβαλε υποψηφιότητα το 2008, και ήταν υπό εξέταση από το 2009, αλλά από το 2013 δεν πήρε καμία οριστική απάντηση και δεν είναι μέλος.
Ποδόσφαιρο γυναικών στην Ασία
Η Ασιατική Συνομοσπονδία Ποδοσφαίρου Γυναικών (Asian Ladies Football Confederation, ALFC) αποτελεί τμήμα της AFC υπεύθυνο για τη διαχείτηση του ποδοσφαίρου γυναικών στην Ασία. Ιδρύθηκε ως ανεξάρτητη οργάνωση τον Απρίλιο του 1968, στην συνάντηση που είχαν η Ταϊβάν, το Χονγκ Κονγκ, η Μαλαισία και η Σιγκαπούρη. Το 1986 η ALFC συγχωνεύθηκε με την AFC. Η Ασιατική Συνομοσπονδία Ποδοσφαίρου Γυναικών διοργάνωσε την AFC Γυναικών Κύπελλο Ασίας, πραγματοποιήθηκε για πρώτη φορά το 1975, καθώς και το Πρωτάθλημα AFC του AFC U-19 των γυναικών και το Πρωτάθλημα AFC U-17 των γυναικών.
Κατάταξη εθνικών πρωταθλημάτων
Η κατάταξη εθνικών πρωταθλημάτων χρησιμοποιείται από την AFC για να καθορίσει τον αριθμό των συμμετεχόντων στο Τσάμπιονς Λιγκ. Η συγκεκριμένη αξιολόγηση πραγματοποιήθηκε για πρώτη φορά από την επιτροπή AFC Pro-League κατά την περίοδο 2006-2008, και βασίζεται στο ανταγωνιστικό ποδόσφαιρο, τον επαγγελματισμό, την εμπορευσιμότητα και την οικονομική κατάσταση των πρωταθλημάτων και συλλόγων. Η αξιολόγηση επικαιροποιείται κάθε δύο έτη.
Μέθοδος αξιολόγησης
Οι θέσεις των εθνικών πρωταθλημάτων κατατάσονται με βάση τον παρακάτω πίνακα:
Διοργανώσεις
Διοργανώσεις Ανδρών
Διοργανώσεις Γυναικών
Ποδόσφαιρο σάλας
Ποδόσφαιρο άμμου
Εξωτερικοί σύνδεσμοι
Κατηγορία:Ποδοσφαιρικές ομοσπονδίες
Τοξοβολία στους Θερινούς Ολυμπιακούς Αγώνες 2020 – Ατομικό ανδρών
Το αγώνισμα του ατομικού ανδρών στα πλαίσια της τοξοβολίας στους Θερινούς Ολυμπιακούς Αγώνες 2020 πραγματοποιείται στις 23, 27–29 και 31 Ιουλίου 2021. Λαμβάνουν μέρος 64 αθλητές.
Πρόκριση
Οι 12 χώρες που προκρίθηκαν για το ομαδικό αγώνισμα μπορούν να στείλουν 3 αθλητές και στο ατομικό, αλλιώς οι χώρες μπορούν να στείλουν μόνον ένα αθλητή, εφόσον προκρίθηκε. Δύο θέσεις είναι διαθέσιμες μέσω της καθολικότητας.
Παραπομπές
Ατομικο Α
OBJ3
Η OBJ3 είναι μια έκδοση της OBJ που βασίζεται στην επαναγραφή διατεταγμένων τύπων (order-sorted rewriting). Η OBJ3 είναι προσανατολισμένη σε agents και εκτελείται στην AKCL. Έχει πια (σημαντικό) ιστορικό ενδιαφέρον, λόγω της ύπαρξης νεότερων εκδόσεων της οικογένειας OBJ.
Μετρό Σμύρνης
thumb|250px|Χάρτης του Μετρό Σμύρνης Το μετρό Σμύρνης είναι το δίκτυο μετρό της Σμύρνης. Εγκαινιάστηκε στις 22 Απριλίου 2000.
OBJ3
Εξωτερικοί σύνδεσμοι
Κατηγορία:Λογισμικό απόδειξης θεωρημάτων Κατηγορία:Συναρτησιακές γλώσσες προγραμματισμού Κατηγορία:Τυπικές μέθοδοι
Μετρό Σμύρνης
Αυτή τη στιγμή, το σύστημα μετρό βρίσκεται σε έργα επέκτασης, με νέους σταθμούς να τίθενται σε υπηρεσία. Το σύστημα αποτελείται σήμερα από μία γραμμή, ξεκινώντας από τον σταθμό Γκιόζ Τεπέ στο Φαχρετίν Αλτάι της νότιας Σμύρνης. Φτάνει στον σταθμό Έζκα-3 στον Μπουρνόβα κατευθυνόμενη προς τα βορειοανατολικά. Στις 26 Ιουλίου 2014, υπήρχαν 17 σταθμοί και το συνολικό μήκος ήταν 20,1 χιλιόμετρα.
Παραπομπές
Κατηγορία:Σμύρνη Κατηγορία:Μεταφορές στην Τουρκία Σμύρνη
Κουντίρκος Ναουμιέστις
Η Κουντίρκος Ναουμιέστις είναι κωμόπολη της νοτιοδυτικής Λιθουανίας. Βρίσκεται 25 χιλιόμετρα νοτιοδυτικά από τη Σακιάι και έχει 1.951 κατοίκους.
Ο οικισμός αναφέρεται ήδη από το 1561 με το όνομα Duoliebaičiai. Είναι γνωστό ότι εκεί κατοικούσε από το 1740 μια καλά οργανωμένη εβραϊκή κοινότητα, η οποία πριν τον Β' Παγκόσμιο Πόλεμο αριθμούσε πάνω από 3.000 άτομα.
Εξωτερικοί σύνδεσμοι
Κατηγορία:Πόλεις της Λιθουανίας
Ιονπιόνγκ
Σύνορα
Το Ιονπιόνγκ βρίσκεται 12 χιλιόμετρα από τα σύνορα της Ν. Κορέας. Το 1953 όταν ο πόλεμος με τη Ν. Κορέα τελείωσε, τα 6 νησιά στο χάρτη μαζί με τη συστάδα νησιών Ιονπιόνγκ θα παραμείνουν στη Νότια Κορέα.
Κατηγορία:Νησιά της Νότιας Κορέας
Sudharma
Η Sudharma (σανσκριτικά: सुधर्मा) είναι η μόνη καθημερινή εφημερίδα που δημοσιεύεται στα Σανσκριτικά. Η εφημερίδα δημοσιεύεται από τη πόλη Μαϊσόρ στην Ινδική πολιτεία της Καρνάτακα. Ιδρύθηκε το 1970, και η κυκλοφορία γίνεται κυρίως μέσω του ταχυδρομείου.
Ιστορία
Ο Καλάλε Νανταντούρ Βαραντζαράτζα Ιγιενγκάρ, σανσκριτικός μελετητής, ξεκίνησε την εφημερίδα το 1970 με στόχο τη διάδοση της γλώσσας. Ήταν επίσης εκδότης των βιβλίων στα σανσκριτικά και οι κινητοί τύποι των Σανσκριτικών που μερικές φορές βρίσκονταν σε αδράνεια μαζί του, ήταν ένα άλλο κίνητρο για την έναρξη της εφημερίδας. Όταν συζήτησε το εγχείρημα του με άλλους, έπρεπε να αντιμετωπίσει την οργή των σκεπτικιστών που τον προειδοποίησαν για την «αποτυχία» του και πρόβλεψε τη μοίρα της εφημερίδας, διότι πολλοί άνθρωποι δεν πίστευαν ότι τα Σανσκριτικά είχαν επαρκές λεξιλόγιο για να καλύψει σύγχρονες και πολύπλοκες καθημερινές δραστηριότητες και εξελίξεις. Υποστηρίχθηκε, ωστόσο στην προσπάθειά του από τον Αγκαράμ Ρανγκάια, ο οποίος ήταν συντάκτης μιας εφημερίδας στα Κανάντα, καθώς και από τον Π. Ναγκατσάρ, πρώην Κοινό Διευθυντή Πληροφοριών. Αγνοώντας τους σκεπτικιστές, ο Βαρανταράτζα Ιγιενγκάρ δημοσίευσε το πρώτο φύλλο της Sudharma στις 14 Ιουλίου 1970, από μια τοποθεσία που ονομάζεται «Γκαναπάθι Τόττι» στο Σανσκριτικό Κολλέγιο του Μαχαραγιά. Επίσης, βοήθησε στο ξεκίνημα ενημερωτικού δελτίου στα Σανσκριτικά για το Πανινδικό Ραδιόφωνο, πείθοντας τον Ι. Κ. Γκουτζράλ, τότε Υπουργό Πληροφόρησης και Ραδιοτηλεόρασης στην κυβέρνηση της Ινδίας. Ο Βαρανταράτζα Ιγιένγκαρ πέθανε το 1990. Το έγγραφο δημοσιεύεται σε ένα πιεστήριο στην περιοχή Ραματσάντρα Αγκραχάρα του Μαϊσόρ.
Κυκλοφορία
Η πλειοψηφία των συνδρομητών της εφημερίδας είναι μελετητές της Σανσκριτικής και σπουδαστές. Η εφημερίδα έχει ημερήσια κυκλοφορία περίπου 2000 αντιτύπων. Έχει ετήσια συνδρομή ύψους 500 ρουπιών (περίπου 7.50 δολάρια) και κυκλοφορεί μέσω ταχυδρομείου σε ακαδημαϊκά ιδρύματα, δημόσιες βιβλιοθήκες και σε αναγνώστες σε ολόκληρη την Ινδία. Η εφημερίδα επίσης διαβάζεται από αναγνώστες σε χώρες όπως η Ιαπωνία και οι Ηνωμένες Πολιτείες της Αμερικής με ετήσια χρέωση συνδρομής 50 δολαρίων στο εξωτερικό.
Σημερινή κατάσταση
Το κέρδος που αποκτάται από την κυκλοφορία της εφημερίδας είναι αμελητέο, αλλά ο Σαμπάθ Κουμάρ θέλει να συνεχίσει να δημοσιεύει την εφημερίδα λόγω του πάθους του για τη δημοσιογραφία και τη σανσκριτική γλώσσα. Έπρεπε να αγωνιστεί για να κρατήσει την εφημερίδα ζωντανή. Η εφημερίδα έχει επίσης βοηθήσει τους αναγνώστες να μάθουν και να βελτιώσουν την γνώση τους στη γλώσσα. Στις 15 Ιουλίου 2011, εορτάστηκε η 42η επέτειος της ίδρυσης της εφημερίδας στο Μαϊσόρ. Ένα μοναδικό χαρακτηριστικό του εορτασμού ήταν ότι όλες οι ομιλίες ήταν στα Σανσκριτικά, κάτι σπάνιο. Δύο Σανσκριτικοί μελετητές τιμήθηκαν με αυτή την ευκαιρία. Είναι επίσης διαθέσιμη στο διαδίκτυο.
Είναι διαθέσιμη για δωρεάν ανάγνωση στο sudharma.epapertoday.com
Εξωτερικοί σύνδεσμοι
Κατηγορία:Εφημερίδες με τόπο έκδοσης την Ινδία
Μετρό Άγκυρας
μικρογραφία|Χάρτης του μετρό Άγκυρας Το Μετρό Άγκυρας (Ankara Metrosu) είναι το σύστημα μετρό το οποίο εξυπηρετεί την Άγκυρα, πρωτεύουσα της Τουρκίας. Επί του παρόντος, το σύστημα ταχείας μεταφοράς της Άγκυρας αποτελείται από πέντε γραμμές – τη Μπατικέντ Μετροσού (M1), τη Κορού Μετροσού (M2), τη Τερεκέντ Μετροσού (M3) και τη νέα Κετσιερέν Μετροσού (M4) που άνοιξε το 2017, μαζί με τη γραμμή ελαφριού σιδηροδρόμου Ανκαράι. Οι γραμμές Μ1, Μ2 και Μ3 εξυπηρέτησαν 104.1 εκατομμύρια επιβάτες το 2014. Αυτό αντιστοιχεί σε επιβατική κίνηση περίπου 289.155 ατόμων ανά ημέρα.
Παραπομπές
Κατηγορία:Άγκυρα Κατηγορία:Μεταφορές στην Τουρκία Αγκυρα
GeoGebra
Το GeoGebra (σύνθεση των λέξεων geometry και algebra) αποτελεί διαδραστικό λογισμικό γεωμετρίας για εκπαιδευτικούς σκοπούς. Τα περισσότερα τμήματά του αποτελούν ελεύθερο λογισμικό. Το GeoGebra έχει γραφτεί σε γλώσσα Java και συνεπώς διατίθεται για διάφορες πλατφόρμες.
Ο δημιουργός του, Μάρκους Χόενβαρτερ, ξεκίνησε το πρότζεκτ το 2001 στο Πανεπιστήμιο του Σάλτσμπουργκ, συνεχίζοντας στο Πανεπιστήμιο Φλόριντα Ατλάντικ (2006-2008), το Κρατικό Πανεπιστήμιο της Φλόριδας (2008-2009) και πλέον στο Πανεπιστήμιο της Λιντς (Αυστρία) με τη βοήθεια προγραμματιστών και μεταφραστών από όλο τον κόσμο. Το GeoGebra είναι ένα λογισμικό που τρέχει κάτω από όλες τις πλατφόρμες (Mac OS X, Windows, Linux, Solaris) είτε ως αυτόνομη εφαρμογή, είτε μέσω του φυλλομετρητή ιστού (π.χ. Firefox). Δεν υπάρχουν διαφορετικές εκδόσεις για κάθε υπολογιστή, μια και η εφαρμογή είναι γραμμένη στη γλώσσα Java που έχει αναπτύξει η Sun Microsystems (οι εφαρμογές που είναι γραμμένες σε Java μπορούν να τρέξουν σε όλους τους υπολογιστές, φτάνει να έχουν εγκατεστημένα το περιβάλλον κάτω από το οποίο δουλεύουν, το Java Runtime Environment).
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Λογισμικό που χρησιμοποιεί GTK+
C2H4O2
Ο μοριακός τύπος C2H4O2 (με μοριακή μάζα 60,052 ± 0,0025 amu), που αντιστοιχεί σε βαθμό ακορεστότητας 1, μπορεί να αναφέρεται στα ακόλουθα (συνολικά) δεκαεπτά (17) ισομερή θέσης, που είναι όλα «τυπικοί» υδατάνθρακες (δηλαδή έχουν την αναλογία ατόμων υδρογόνου - οξυγόνου 2:1, που έχει και το νερό, αλλά χωρίς να είναι πραγματικά σάκχαρα):
Ετεροκυκλικές ενώσεις
Κατηγορία:Αποσαφηνίσεις χημικών τύπων Κατηγορία:C2 Κατηγορία:Οργανικές ενώσεις με οξυγόνο
Επαρχία Νεουκέν
Η Νεουκέν (Neuquén, ) είναι επαρχία της Αργεντινής, που βρίσκεται στα δυτικά της χώρας, στο βόρειο άκρο της Παταγονίας. Συνορεύει με την επαρχία Μεντόσα στα βόρεια, την επαρχία Ρίο Νέγρο στα νοτιοανατολικά και τη Χιλή στα δυτικά. Συνορεύει επίσης με την επαρχία Λα Πάμπα στο βορειοανατολικό της άκρο. Πρωτεύουσα της είναι η πόλη Νεουκέν, ενώ ο πληθυσμός της επαρχίας σύμφωνα με την απογραφή του 2010 είναι 551.266 κάτοικοι.
Ιστορία
Η επαρχία Νεουκέν πήρε το όνομά της από τον ποταμό Νεουκέν. Ο όρος "Neuquén" προέρχεται από τη λέξη "Nehuenken" των Μαπουντούνγκουν, που σημαίνει ρεύμα, την οποία χρησιμοποιούσαν οι ιθαγενείς για τον ποταμό.
Κατοικημένη από Τεχουέλτσε και Πεχουέντσε, η περιοχή εξερευνήθηκε αρχικά από κατακτητές που προέρχονταν από τη Χιλή. Το 1670 ένας ιησουίτης ιερέας που είχε εγκατασταθεί στο αρχιπέλαγος Τσιλόε, ο Νικολάς Μασκάρντι, ίδρυσε την ιησουίτικη ιεραποστολή Nuestra Senora de Nahuel Huapi. Οι ιεραποστολές των Ιησουιτών διήρκεσαν λίγα χρόνια και η τελευταία ιεραποστολή στο Νεουκέν καταστράφηκε το 1717. Η κατάργηση της Εταιρείας του Ιησού το 1767 σταμάτησε την περαιτέρω ιεραποστολική δραστηριότητα.
Ενσωμάτωση στην Αργεντινή (1875–1955)
Η περιοχή του Νεουκέν περιήλθε στην επιρροή της Αργεντινής μετά το ταξίδι του εξερευνητή Περίτο Φρανσίσκο Μορένο στην Παταγονία, ο οποίος έκανε ακριβείς περιγραφές της περιοχής στο βιβλίο του Viaje al Pais de las Manzanas, φτάνοντας στη λίμνη Ναχουέλ Χουάπι το 1875. Το 1879 ο Χούλιο Αρχεντίνο Ρόκα ξεκίνησε την Κατάκτηση της Ερήμου (Conquista del Desierto) που τελικά έκαμψε την αντίσταση των ιθαγενών. Το 1884 οι πολιτικές διαιρέσεις της Παταγονίας αναδιαρθρώθηκαν και η Επικράτεια Νεουκέν απέκτησε τα σημερινά της όρια. Η πρωτεύουσα της επαρχίας μετακινήθηκε αρκετές φορές στο Νορκίν (1884-85), στην Καμπάνα Μαχουίντα (σημερινή Λονκόπουε) (1885-1888), στο Τσος Μαλάλ (1885-1901) και τελικά στην Κονφλουένσια που σήμερα είναι γνωστή ως Νεουκέν.
Στις αρχές του 20ού αιώνα ο σιδηρόδρομος έφτασε στην πόλη του Νεουκέν και ένα νέο αρδευτικό σύστημα ολοκληρώθηκε, διευκολύνοντας την παραγωγή και αργότερα τη μεταφορά των καλλιεργειών. Το 1918 βρέθηκε πετρέλαιο στην Plaza Huincul, δίνοντας νέα ώθηση στη Νεουκέν.
Γεωγραφία
Υπάρχουν δύο κύρια χαρακτηριστικά τοπία: οι ορεινές εύφορες κοιλάδες με δάση στα δυτικά και το άγονο οροπέδιο με εύφορη γη μόνο κοντά στις λεκάνες των ποταμών στα ανατολικά, κυρίως του ποταμού Λιμάι και του ποταμού Νεουκέν.
Το λιμναίο σύστημα περιλαμβάνει άλλους λιγότερο σημαντικούς ποταμούς, όπως ο ποταμός Αλουμινέ, ο Μαλλέο και ο ποταμός Πικούν Λεουφού, καθώς και μια σειρά λιμνών, όπως η λίμνη Ναχουέλ Χουάπι (550 τετραγωνικά χιλιόμετρα), που τη μοιράζεται με την επαρχία Ρίο Νέγρο, η λίμνη Αλουμινέ (58 τετραγωνικά χιλιόμετρα), η λίμνη Λακάρ (49 τετραγωνικά χιλιόμετρα), η λίμνη Χουετσουλαουφκέν (110 τετραγωνικά χιλιόμετρα), η λίμνη Λολόγκ (35 τετραγωνικά χιλιόμετρα), η Τραφούλ, η Χερμόσο, η Κιλέν, η Νορκίνκο, η Τρόμεν και η Φάλκνερ.
Κλίμα
Η επαρχία Νεουκέν, όντας σχετικά μακριά τόσο από τις ακτές του Ατλαντικού όσο και από τον Ειρηνικό Ωκεανό λόγω των βουνών των Άνδεων, που βοηθούν να εμποδίζεται το μεγαλύτερο μέρος της υγρασίας που προέρχεται από τον Ειρηνικό Ωκεανό, έχει ως αποτέλεσμα ένα κλίμα που είναι το πιο ηπειρωτικό στην Παταγονία με μεγάλες ημερήσιες διακυμάνσεις.
Θερμοκρασία
Οι μέσες θερμοκρασίες είναι σχετικά χαμηλές για το γεωγραφικό της πλάτος λόγω του μεγάλου υψομέτρου. Η θερμότερη περιοχή είναι τα ανατολικά τμήματα της επαρχίας, όπου οι μέσες ετήσιες θερμοκρασίες κυμαίνονται από 13 έως 15 °C. Οι ψυχρότερες περιοχές βρίσκονται στην περιοχή των Άνδεων, όπου οι μέσες ετήσιες θερμοκρασίες είναι κάτω από 5 °C ή ακόμη και κάτω από 0 °C στις υψηλότερες κορυφές. Κατά τους καλοκαιρινούς μήνες, οι μέσες θερμοκρασίες Δεκεμβρίου και Ιανουαρίου φθάνουν έως και τους 24 °C στα ανατολικά τμήματα, αν και κατά τη διάρκεια των κυμάτων καύσωνα, οι θερμοκρασίες μπορεί να υπερβούν τους 40 °C. Τον Ιούλιο, η μέση θερμοκρασία κυμαίνεται από 7 °C στα ανατολικά έως 5 °C στα δυτικά στους πρόποδες των Άνδεων.
Υγρασία και υετός
Η υγρασία σε όλη την επαρχία ποικίλλει σημαντικά, ανάλογα με την τοποθεσία. Στην περιοχή των Άνδεων η μέση υγρασία υπερβαίνει το 60% ή και το 70% λόγω των χαμηλότερων θερμοκρασιών, ενώ στα ανατολικά τμήματα η υγρασία είναι χαμηλότερη λόγω των υψηλότερων θερμοκρασιών. Σε όλες τις τοποθεσίες, η υγρασία είναι σημαντικά χαμηλότερη κατά τη διάρκεια του καλοκαιριού απ' ό,τι τον χειμώνα.
Επειδή οι Άνδεις εμποδίζουν την είσοδο του μεγαλύτερου μέρους της υγρασίας από τον Ειρηνικό Ωκεανό, με αποτέλεσμα να απελευθερώνεται το μεγαλύτερο μέρος των βροχοπτώσεων στις δυτικές τους πλαγιές, το μεγαλύτερο μέρος της επαρχίας είναι ξηρό, με μέσο όρο λιγότερο από 200 χιλιοστά τον χρόνο. Στα βόρεια και ανατολικά τμήματα της επαρχίας η μέση ετήσια βροχόπτωση υπερβαίνει τα 300 χιλιοστά. Στα δυτικά τμήματα της επαρχίας, η βροχόπτωση κυμαίνεται από 200 έως 1.000 χιλιοστά από τις Άνδεις έως τις περιοχές 100 χιλιόμετρα ανατολικά από αυτές. Η περιοχή αυτή αντιπροσωπεύει ένα μεταβατικό κλίμα μεταξύ των πιο ξηρών ανατολικών και των πιο υγρών κλιμάτων στα δυτικά και έχει μεσογειακό πρότυπο βροχοπτώσεων, παρόμοιο με αυτό της κεντρικής Χιλής. Αυτό οφείλεται στην εποχιακή μετακίνηση του αντικυκλώνα του Νότιου Ειρηνικού. Οι καλοκαιρινοί μήνες είναι ξηρότεροι, καθώς το υψηλό του Νότιου Ειρηνικού είναι πιο νότια, εμποδίζοντας τις βροχοπτώσεις. Κατά τους χειμερινούς μήνες, το υψηλό αυτό μετατοπίζεται προς τα βόρεια, επιτρέποντας την είσοδο μετωπικών και χαμηλών συστημάτων πίεσης από τα δυτικά, με αποτέλεσμα υψηλότερες βροχοπτώσεις κατά τη διάρκεια αυτής της περιόδου. Ως εκ τούτου, το μεγαλύτερο μέρος των βροχοπτώσεων στην περιοχή αυτή πέφτει κατά τους χειμερινούς μήνες. Στα νοτιότερα τμήματα της επαρχίας, ορισμένες περιοχές δέχονται περισσότερα από 3.000 χιλιοστά βροχόπτωσης ετησίως.
Άνεμος και ηλιοφάνεια
Οι άνεμοι στην επαρχία είναι μέτρια ισχυροί (ελαφρώς ισχυρότεροι στα νότια) και παίζουν ρόλο στο να καταστεί το μεγαλύτερο μέρος της επαρχίας άνυδρο, ευνοώντας την εξάτμιση. Οι κυρίαρχες διευθύνσεις των ανέμων είναι από τα δυτικά ή τα νοτιοδυτικά, οι οποίες εμφανίζονται στο 40-50% του χρόνου. Γενικά, οι περιοχές με μεγάλο υψόμετρο και οι πεδινές περιοχές δέχονται ισχυρότερους ανέμους, ενώ τα καλοκαίρια τείνουν να είναι πιο θυελλώδη από τους χειμώνες.
Η νεφοκάλυψη στην επαρχία ποικίλλει σε μεγάλο βαθμό, με τα ανατολικά τμήματα να έχουν λιγότερη νεφοκάλυψη από την περιοχή των Άνδεων, η οποία τείνει να είναι πιο συννεφιασμένη. Οι χειμώνες τείνουν να είναι πιο συννεφιασμένοι από τα καλοκαίρια με τις μέσες ημερήσιες ώρες ηλιοφάνειας να κυμαίνονται από 11 ώρες/ημέρα τον Ιανουάριο έως 3 ώρες τον Ιούνιο.
Οικονομία
μικρογραφία|[[Φράγμα Ελ Τσοκόν, το τρίτο πιο σημαντικό στην Αργεντινή.]] Καμία επαρχία της Αργεντινής δεν εξαρτάται τόσο πολύ από έναν τομέα όσο η Νεουκέν. Περίπου το ήμισυ της παραγωγής της αντιστοιχεί στον εξορυκτικό και μεταλλευτικό της τομέα, κυρίως λόγω της τεράστιας παραγωγής φυσικού αερίου και πετρελαίου, που είναι η σημαντικότερη στην Αργεντινή.
Η επαρχία παράγει σημαντικό μέρος της ηλεκτρικής ενέργειας της Παταγονίας μέσω των υδροηλεκτρικών σταθμών Πιέδρα ντελ Άγουιλα, Ελ Τσοκόν, Πίτσι Πικούν Λεουφού, Πλανίσι Μπαντερίτα (στο συγκρότημα Cerros Colorados) και Αλισούρα. Η πόλη Αρρογίτο φιλοξενεί το μοναδικό εργοστάσιο παραγωγής βαρέος ύδατος στη χώρα.
Μια άλλη σημαντική δραστηριότητα είναι η παραγωγή μήλων, αχλαδιών, ροδάκινων και άλλων, ειδικά στην περιοχή Άλτο Βάγιε, που είναι κοινή με το Ρίο Νέγρο.
Πολιτική υποδιαίρεση
Η επαρχία χωρίζεται σε 16 νομούς (departamentos).
Παραπομπές
Κατηγορία:Επαρχίες της Αργεντινής
Πολιτεία Μποπάλ (1949-56)
μικρογραφία|Χάρτης της πολιτείας Μποπάλ το 1951 Η Μποπάλ (Χίντι: भोपाल) ήταν πολιτεία της Ινδίας, το οποίο υπήρχε από το 1949 έως το 1956. Το κράτος εξελίχθηκε από το πριγκιπικό κράτος του Μποπάλ και συγχωνεύθηκε με τις γειτονικές πολιτείες για να σχηματίσει το Μάντια Πραντές το 1956. Ο Σανκάρ Νταγιάλ Σάρμα του Ινδικού Εθνικού Κογκρέσου υπηρέτησε ως επικεφαλής υπουργός της πολιτείας Μποπάλ από το 1952 έως το 1956.
Ιστορία
Πριν από την ανεξαρτησία της Ινδίας, το πριγκιπικό κράτος Μποπάλ κυβερνήθηκε από τους κληρονομικούς Ναουάμπ. Ως αποτέλεσμα του Ινδικού Νόμου περί Ανεξαρτησίας του 1947, τα πριγκιπάτα κράτη απελευθερώθηκαν από τις συμβατικές υποχρεώσεις τους προς τους Βρετανούς και αφέθηκαν να αποφασίσουν εάν θα συμμετάσχουν σε μία από τις νέες Κυριαρχίες, αυτήν της Ινδίας και του Πακιστάν. Τον Μάρτιο του 1948, ο τελευταίος Ναουάμπ εξέφρασε την επιθυμία του να κυβερνήσει το Μποπάλ ως ανεξάρτητο κράτος. Ωστόσο, το Δεκέμβριο του 1948 ξέσπασαν αναταραχές κατά της διακυβέρνησής του, με αποτέλεσμα τη σύλληψη εξέχοντων ηγετών, συμπεριλαμβανομένου του Σανκάρ Νταγιάλ Σάρμα. Στις 23 Ιανουαρίου 1949, ο Σάρμα καταδικάστηκε σε φυλάκιση οκτώ μηνών για παραβίαση των περιορισμών στις δημόσιες συναντήσεις. Κάποιοι άλλοι σατιαγκράχι επίσης συνελήφθησαν. Αργότερα, οι πολιτικοί κρατούμενοι απελευθερώθηκαν και στις 30 Απριλίου 1949 ο Ναουάμπ υπέγραψε ένα Έγγραφο προσχώρησης (Instrument of Accession) στην Κυριαρχία της Ινδίας (Dominion of India). Η πολιτεία του Μποπάλ αναλήφθηκε από την κυβέρνηση της Ένωσης της Ινδίας την 1η Ιουνίου 1949 και κηρύχθηκε πολιτεία "Μέρους Γ", το οποίο διοικείται από επίτροπο διορισμένο από τον πρόεδρο της Ινδίας.
Κατάργηση
Σύμφωνα με τον Νόμο περί Αναδιοργάνωσης Πολιτειών του 1956, η πολιτεία του Μποπάλ ενσωματώθηκε στην πολιτεία Μάντια Πραντές και το Μποπάλ κηρύχθηκε πρωτεύουσα του νεοσυσταθέντος κράτους.
Γεωγραφία
Το πολιτεία Μποπάλ περιλάμβανε τις σημερινές επαρχίες Μποπάλ, Ραϊσέν και Σεχόρε.
Κυβέρνηση
Το Ινδικό Εθνικό Κογκρέσο κέρδισε τις πρώτες εκλογές για τη Νομοθετική Συνέλευση και το Κοινοβούλιο, που πραγματοποιήθηκαν το 1952. Η σύνθεση της 30μελής Πολιτειακής Συνέλευσης του Μποπάλ ήταν:
Ο Σανκάρ Νταγιάλ Σάρμα ορκίστηκε ως ο πρώτος (και ο τελευταίος) επικεφαλής υπουργός της πολιτείας στις 20 Μαρτίου 1952. Ήταν ο νεότερος επικεφαλής υπουργός στην Ινδία εκείνη τη στιγμή.
Ινδική απογραφή του 1991
Η Ινδική απογραφή του 1991 ήταν η 13η σε μια σειρά απογραφών που διεξάγονται στην Ινδία κάθε δέκα χρόνια από το 1871.
Ο πληθυσμός της Ινδίας στην απογραφή του 1991 καταγράφηκε στα 838.583.988 άτομα. Ο αριθμός των απαριθμητών ανήλθε στα 1.6 εκατομμύρια άτομα.
Θρησκευτική δημογραφία
Οι Ινδουιστές απαριθμούσαν 69.01 κρορ (690.100.000 ή 81.53%) και οι μουσουλμάνοι απαριθμούσαν 10.67 κρορ (106.700.000 ή 12.61%) στην απογραφή του 1991.
Γλωσσικά δεδομένα
Η απογραφή του 1991 αναγνωρίζει 1.576 ταξινομημένες "μητρικές γλώσσες". Σύμφωνα με την απογραφή του 1991, 22 «γλώσσες» είχαν πάνω από ένα εκατομμύριο μητρικές ομιλητές, 50 είχαν περισσότερους από 100.000 και 114 είχαν περισσότερους από 10.000 μητρικούς ομιλητές. Το υπόλοιπο αντιστοιχούσε συνολικά σε 566.000 γηγενείς ομιλητές (από συνολικά 838 εκατομμύρια Ινδούς το 1991). Ο αριθμός των ομιλητών της Σανσκριτικής στην Ινδία το 1991 απαριθμούσαν 49.736 άτομα.
Διεθνής Οργανισμός Ναυσιπλοΐας
Ο Διεθνής Ναυτιλιακός Οργανισμός (International Maritime Organization) (ΙΜΟ, προφέρεται Άι-Εμ-Όου), είναι ένας πολυεθνικός, διακυβερνητικός Διεθνής Ναυτιλιακός Οργανισμός, ο οποίος επιβλέπει τη σωστή και ασφαλή επικοινωνία και συνεργασία μεταξύ των χωρών-μελών του στον τομέα της ναυσιπλοΐας. Αποτελεί οργανισμό του ΟΗΕ, διακρατικού χαρακτήρα, και ιδρύθηκε στη Γενεύη στις 17 Μαρτίου 1948 ως IMCO (Intergovernmental Maritime Consultative Organization). Μετέπειτα το 1982, μετονομάστηκε σε ΙΜΟ και έχει με έδρα το Λονδίνο.
Δραστηριότητες
Αντίθετα, ο ΙΜΟ τελεί υπό την αιγίδα του ΟΗΕ με ανεπτυγμένες και ιδιαίτερα αυστηρές προδιαγραφές και δεσμευτικές δυνάμεις τουλάχιστον για τις Χώρες-μέλη. Οι εκδόσεις του, SOLAS (Safety Of Life At Sea) και MARPOL, που αφορούν η πρώτη την ασφάλεια στη ναυσιπλοΐα και η δεύτερη στη προστασία από τη ρύπανση στη Θάλασσα, παρέχουν δεσμευτικούς κανόνες για όλες τις νέες κατασκευές πλοίων που ισχύουν παγκοσμίως. Οι κανόνες αυτοί αναβαθμίζονται τακτικά ανάλογα με την ανάπτυξη της ναυπηγικής και λαμβάνοντας υπ'όψην τις παρατηρήσεις και υποδείξεις των νηογνομώνων. Όλοι οι ναυπηγοί και τα ναυπηγικά γραφεία υποχρεούνται να ναυπηγούν τα πλοία σύμφωνα με τις προδιαγραφές αυτές.
Ταυτόχρονα, λαμβάνει υπ'όψην του και τομείς ναυτικής υποδομής, όπως το ικανοποιητικό επίπεδο εκπαίδευσης των ναυτών, αλλά και τη σωστή διαχείριση όλων των τύπων φορτίων, από πετρέλαιο μέχρι τα πλέον επικίνδυνα φορτία. Αυτό γίνεται δυνατό με τη χρήση αυστηρών μέτρων, προδιαγραφών και διαδικασιών.
Δομή
Ο Οργανισμός αποτελείται από τη Συνέλευση, το Συμβούλιο και πέντε κύριες Επιτροπές: την Επιτροπή Ναυτικής Ασφάλειας (MSC). την Επιτροπή Προστασίας Θαλάσσιου Περιβάλλοντος (MEPC), τη Νομική Επιτροπή, την Επιτροπή Τεχνικής Συνεργασίας και την Επιτροπή Διευκόλυνσης. Υπάρχει, επίσης, ένας σημαντικός αριθμός υποεπιτροπών, που υποστηρίζουν το έργο των κύριων τεχνικών επιτροπών.
Συνέλευση
Είναι το ανώτατο Κυβερνητικό Σώμα του Οργανισμού και συνεδριάζει μία φορά κάθε δύο χρόνια σε τακτικές συνεδρίες. Η Συνέλευση είναι αρμόδια για την έγκριση του προγράμματος εργασίας, του προϋπολογισμού και της εκλογής του Συμβουλίου.
Συμβούλιο
Εκλέγεται από τη Συνέλευση για δύο χρόνια. Είναι το εκτελεστικό όργανο του ΔΝΟ, που εποπτεύει το έργο του. Μεταξύ των Συνελεύσεων, το Συμβούλιο εκτελεί όλα τα καθήκοντα της Συνέλευσης, εκτός από τη διενέργεια υποδείξεων στις κυβερνήσεις σχετικά με τη θαλάσσια ασφάλεια και την πρόληψη της ρύπανσης.
Επιτροπή Ναυτικής Ασφάλειας (MSC)
Είναι το υψηλότερο τεχνικό σώμα του Οργανισμού. Αποστολή της είναι να «εξετάζει κάθε θέμα που εμπίπτει στο σκοπό του Οργανισμού σχετικά με τις ενισχύσεις στη ναυσιπλοΐα, την κατασκευή και τον εξοπλισμό των σκαφών, την επάνδρωση από άποψη ασφάλειας, τους κανόνες για την πρόληψη συγκρούσεων, τον χειρισμό επικίνδυνων φορτίων, τις διαδικασίες και τις απαιτήσεις ασφάλειας, τις υδρογραφικές πληροφορίες, τα ημερολόγια και τα αρχεία πλοήγησης, τις έρευνες ναυτικού ατυχήματος, τη διάσωση φορτίου και ανθρώπων και οποιεσδήποτε άλλες πτυχές επηρεάζουν άμεσα την ασφάλεια στη θάλασσα».
Επιτροπή Προστασίας Θαλάσσιου Περιβάλλοντος (MEPC)
Είναι αρμόδια να εξετάζει κάθε ζήτημα που εμπίπτει στο σκοπό του Οργανισμού σχετικά με την πρόληψη και τον έλεγχο της ρύπανσης από τα πλοία.
Νομική Επιτροπή
Επιτροπή Τεχνικής Συνεργασίας
Ασχολείται με την υλοποίηση έργων τεχνικής συνεργασίας για τα οποία ο Οργανισμός ενεργεί ως εκτελεστικός ή συνεργαζόμενος οργανισμός και οποιωνδήποτε άλλων θεμάτων, που σχετίζονται με τις δραστηριότητες του Οργανισμού στον τομέα της τεχνικής συνεργασίας.
Επιτροπή Διευκόλυνσης
Ασχολείται με την εξάλειψη περιττών διατυπώσεων και γραφειοκρατίας στη διεθνή ναυτιλία και τη διευκόλυνση της διεθνούς θαλάσσιας κυκλοφορίας.Γραμματεία
Βρίσκεται στην έδρα του Οργανισμού στο Λονδίνο και αποτελείται από τον Γενικό Γραμματέα και περίπου 300 διεθνείς υπαλλήλους. Σημερινός Γενικός Γραμματέας είναι ο κ. Kitack Lim (Δημοκρατία της Κορέας), που διορίστηκε την 1η Ιανουαρίου 2016 για τετραετή θητεία. ΚΥΡΙΕΣ ΣΥΜΒΑΣΕΙΣ ΤΟΥ ΔΝΟ
2. Διεθνής Σύμβαση για την Πρόληψη της Ρύπανσης από τα Πλοία του 1973 (Ν.1269 /1982, Maritime Pollution, MARPOL).
3. Διεθνής Σύμβαση για τα Πρότυπα Εκπαίδευσης, Πιστοποίησης και Παρακολούθησης των Ναυτικών 1978 (Ν. 1314/1983, Standards of Training, Certification and Watchkeeping for Seafarers, STCW).
Εξωτερικοί σύνδεσμοι
Κατηγορία:Διεθνείς Ναυτιλιακοί Οργανισμοί Ναυσιπλοια
Ίντσον
Η Ίντσον (χάνγκουλ: 인천, χάντσα: 仁川, ) είναι μια μεγαλούπολη που βρίσκεται στη βορειοδυτική Νότια Κορέα, και συνορεύει με τη Σεούλ και τη Γκιόνγκι στα ανατολικά. Στην απογραφή του 2020 είχε πληθυσμό 2,957,900 κατοίκους. Η περιοχή κατοικήθηκε κατά τη νεολιθική εποχή, και το 1883 που το Ίντσον έγινε διεθνής λιμένας ο πληθυσμός του ήταν μόνο 4.700 άτομα. Σήμερα, περίπου 3 εκατομμύρια άνθρωποι ζουν στην πόλη, που είναι η τρίτη μεγαλύτερη πόλη της Νότιας Κορέας, μετά τη Σεούλ και το Μπούσαν.
Η ανάπτυξη της πόλης συνδέεται με την παράκτια γεωγραφική της θέση, την ανάπτυξη του λιμανιού της και την εγγύτητά της με την πρωτεύουσα της Νότιας Κορέας. Το Ίντσον πρωτοπόρησε στην οικονομική ανάπτυξη της Κορέας ανοίγοντας το λιμάνι του στον κόσμο, και οδήγησε στον εκσυγχρονισμό και την εκβιομηχάνιση της Κορέας. Το 2003, η πόλη έγινε η πρώτη ελεύθερη οικονομική ζώνη της Κορέας. Από τότε, μεγάλες εγχώριες και παγκόσμιες επιχειρήσεις έχουν αυξήσει τις επενδύσεις τους στην Ελεύθερη Οικονομική Ζώνη του Ίντσον, όπως η Samsung που επέλεξε τη Διεθνή πόλη Σόνγκντο ως νέο επενδυτικό προορισμό για τη βιοτεχνολογική βιομηχανία της.